Il-politika tal-Gvern dwar l-attivita nukleari fil-Mediterran hi politika tajba għan-ngħam. Ta' min ideffes rasu fir-ramel biex ma jismax u ma jarax. Fi tmiem il-ġimgħa l-oħra kien ippubblikat artiklu fil-gazzetta Taljana iffirmat mill-ġurnalista Federico Rendina. L-artiklu ntitolat jimplika li Berlusconi qed jipprova jħajjar pajjiżi bħal Malta, l-Montenegro u l-Albania biex fihom jinbena impjant nukleari. Wara tlett ijiem ta' skiet u biss wara li AD ġibdet l-attenzjoni għall-artiklu, d-DOI ħareġ ċaħda li l-materja qatt kienet diskussa. Kompla biex qal li l-AD kienet irresponsabbli talli fil-publiku ġibdet l-attenzjoni għal dan l-artiklu. Il-fehma tiegħi hi li huwa rresponsabbli l-politiku li bħan-nagħma jdaħħal rasu fir-ramel u jibda jemmen li dak li hu m'huwiex jara ma jeżistix. X'ser jiġri iktar dwar il-proġett nukleari Taljan għad irridu naraw. Imma llum hemm oħra fil-gazzetti. Kummenti dwar iż-żjara tal-President tar-Repubblika fil-Libja. Il-ġurnalisti huma interessati fil-kwistjoni tal-impjant nukleari tal-Libja, għax bdew jifhmu kemm huma gravi l-konsegwenzi fuq Malta "jekk" xi ħaġa tmur ħażin meta jibda jopera l-impjant nukleari Libjan. Karl Schembri għall- minn Tripli jirrapporta li uffiċjal Malti qallu li l-kwistjoni nukleari hi "a non-issue" li tinteressa biss lill-media! Mark Micallef għal minn Tripli ukoll jirrapporta li l-Gvern m'għandu l-ebda intenzjoni li jqajjem mal-Libja l-kwistjoni nukleari. Il-politika tal-Gvern Malti dwar in-nukleari fil-Mediterran hi politika għan-ngħam. U l-Opposizzjoni ? Billi qed jiżviluppa fuq il-politika barranija, l-Opposizzjoni baqgħet ħalqa magħluq hi ukoll !
Politka tan-Ngħam